49
Иаково бахталисарэл чявэн
1 Иаково акхарда пэхкирэн чявэн тай пхэнда:
— Стидэнпэ паша ман, тай мэ роспхэнава тумэнди, со авэла тумэнца дурэдэр.
2 Стидэнпэ тай шунэн , Иаковохкирэ чявэ,
шунэн пэхкирэ дадэ Израилё.
3 Рувимо, ту — муро пхурэдэр, мури зор,
англуно плодо муря муршакуня зоратиро,
англуно пай патив, англуно пай зор.
4 Парувэхпэ ту, сар пани,
будэр ту на авэґа пхурэдэрэґа чявэґа,
пала када со сутан пэ тиро дадэхкиро тхан,
мусардан муро пато.
5 Симеоно тай Левиё — пхрала,
лэндирэ чюря анэн мижымо.
6 Тэ на авэл муро їло лэнца дэ када, пала со вонэ думисарэн,
тэ на авав, тев вонэ стидэнпэ
Вонэ дэ холя умардэ муршэн,
сар закамле, чиндэ гурувэн.
7 Прыдав мрая лэндири холи,
пала када со фартэ сле холяти,
фартэ зорали лэндири холи!
Мэ розчювава лэн машкар Иаковохкирэ чяворэ,
розчювава лэн машкар Израилёхкирэ чяворэ.
8 Иуда, тирэ пхрала ашарэна тут,
тиро васт авэла пэ кор тирэн врыжымашонэн,
тирэ дадэхкирэ чявэ авэна тэ тэлён тути.
9 Ту — тэрно лево, Иуда,
ту рисарэґапэ астаримаґа, муро чяво.
Сар лево, вов прыпэрэл пхуятэ,
сар львица, вов пэрэл,
ко камэл ла тэ здаравэ?
10 Дэсто тхагаримахкиро на уджяла Иудастар,
лэхкирэ потомкуря всавори вряма авэна тэ рицарэ тхагаримо.
Ай тунчи авэла Шыло,
тай лэсти тэлёна всаворэ народуря.
11 Вов прыпхандэла пэхкирэ магаре дэ дракохкири лоза,
тэрнэ магаре — дэ фэдэдэр дракохкири лоза.
Вов халавэла пэхкири їда дэ мол,
пэхкиро урявимо — дэ дракохкиро рат.
12 Лэхкирэ якха авэна калэдэр молэстар,
данда лэхкирэ — парнэдэр тхудэстар.
13 Завулоно авэла тэ джювэ пашэ баро пани,
барэ корабли заджяна дэ лэ.
Лэхкири пхув процырдэлапэ ды Сидоно.
14 Иссахаро — састо магари,
вов пашлёл машкар дуй пхарэ гонэ, савэ пхиравэн джювимо.
15 Кала дыкхля, сар лачё лэхкиро отцынимахкиро тхан
тай сави лачи лэхкири пхув,
вов прыцырдэла пэхкирэ пхикэ тала пхаримо
тай отдэлапэ пхаря бутяти.
16 Дано сундисарэла пэхкиро народо,
сар екх Израилёхкирятар породатар.
17 Дано авэла сапэґа паша дром,
сар сап, саво лиджял мэримо пэ сано дром,
саво дандярэл грастэ пала пуро,
кади со кодэва, саво бэшэл англистэ, пэрэл пэ пхув.
18 О РАЁ, Тутар ажутярав фирисаримо!
19 Гадо авэна тэ обчёрэ,
нэ вов даравэла лэн павпалэ.
20 Асиростэ авэла скаминд замардо барваляґа хамаґа,
вов авэла тэ дэ лачё хамо, саво хан тхагара.
21 Неффалимо — сар лань, сави прастэл пав мален,
сави анэл райканэн чяворэн.
22 Иосифо — дракохкири рандь,
сави анэл бут плодо.
Вой барёл пашэ лэнь
тай ваздэлпэ упрэ пэ ванта.
23 Холяґа хукэнас пэ лэстэ лучникуря,
зораґа марэнас дэ лэстэ.
24 Нэ лэхкиро луко ачиляпэ састо.
Зор лэхкирэ вастэндиро —
зорало Дэвэл Иаковохкиро,
Лав Чябанохкиро,
Бар Израилёхкиро.
25 Дэвэл тирэ дадэхкиро,
Всазорако, Саво дэл зор тути.
Вов бичялэл
бахталисаримо упрал, болыбнатар,
тай бахталисаримо, саво тала пхув,
бахталисарэл чючя тай водя.
26 Тирэ дадэхкирэ бахталисаримо барыдэр,
сар бахталисаримо пуранэн плаен,
сар бахталисаримо пуранэн упралимахкирэн плаен.
Тэ авэн всаворэ вонэ пэ Иосифохкиро шэро,
пэ чекат тхагарехкиро машкар пэхкирэн пхралэн.
27 Вениамино — бокхало рув;
дэнзор вов схал астаримо,
бельвеляґа розлэл кодэва мищимо.
28 Акэ савэ дэшудуй Израилёхкирэ родуря, тай акэ со пхэнда лэнди дад, лэндиро бахталисаримо; кажнонэсти вов дэня пэхкиро бахталисаримо.
Иаковохкиро мэримо
29 Тунчи Иаково прыпхэнда лэнди:
— Мэ отджяв мурэндэ дадэндэ. Гаравэн ман пашэ мурэн дадэн дэ пищера пэ маля Эфронохкиря хеттеёхкиря, 30 дэ пищера пэ маля Махпела пашэ Мамреґа дэ Ханаано, сави Авраамо тинда, сар тхан, тев тэ гаравэ Эфроностэ хеттеёстэ екхтханэ маляґа. 31 Котэ сле гаравдэ Авраамо тай лэхкири ромни Сарра, котэ гаравдэ Исаако тай лэхкири ромни Ревека, тай котэ мэ гаравдом Лия. 32 Маля тай пищера сле тиндэ хеттеянэндэ.
33 Иаково пэрэачиля тэ дэдумэ чявэнди, подлиля пурэ пэ пато, вымукля фано тай отджиля пэхкирэндэ дадэндэ.