2
1 Кади сля стердо болыбэн тай пхув тай вса, со джювэл котэ.
2 Дэ ефтатиро диво Дэвэл стерда всавори бути, сави Вов терэлас, тай дэ ефтатиро диво Вов пэрэачиля тэ терэ рындуря, саво Вов терэлас дыколэ. 3 Дэвэл бахталисарда ефтатиро диво и терда лэ свэнто, пала када со дэ кадыва диво Вов пэрэачиля тэ тирэ Пэхкирэ рындуря.
Адамо тай Ева
4 Акэ роспхэнэлпэ пала болыбэн тай пхув, кала вонэ сле стердэ.
Кала РАЙ Дэвэл терэлас пхув тай болыбэн, 5 пэ пхув инте нисо на сля: ни малятиро кустарнико, ни чяр малятири, пала када со РАЙ Дэвэл на бичялэлас пэ пхув брышынд и на сля манушэ, соб тэ терэ бути пэ пхув. 6 Кацик лэнь ваздэласпэ пхуятар и тиндярэлас всавори пхув. 7 Тунчи РАЙ Дэвэл стерда манушэ прахостар пхуятирэстар тай пхурдыня лэсти дэ ратуя джювимо, и мануш ачиля джювдо.
8 РАЙ Дэвэл выбарярда садо пэ востоко, дэ Эдэмо, тай тховда котэ манушэ, савэ Вов стерда. 9 РАЙ Дэвэл выбарярда пхуятар всаворэ рандя, пэ савэн сля мишто тэ дыкхэ и савэ сле лаче дэ хама. Помашкар дэ садо барёнас рандь, сави дэл джювимо, тай рандь, сави дэл тэ уджянэ лачимо тай врытимо.
10 Эдэмостар чюлёлас лэнь, сави тиндярэлас садо, а дурыдэр вой розджяласпэ пэ штар лэня. 11 Перво акхарэлпэ Пишоно: вов обчюлёл всавори пхув Хавила, тев исин сувнак. 12 Сувнак дэ кодыя пхув лачё. Тай инте котэ исин смола, савятэ лачё фано, и кучютно бар шохамо. 13 Дуйто лэнь акхарэлпэ Гихоно, вой обчюлёл всавори пхув Кушо. 14 Трито лэнь акхарэлпэ Тигро*, вой чюлёл дэ востоко Ашшуростар. А штарто лэнь — када Евфрато.
15 РАЙ Дэвэл тховда манушэ дэ Эдэмско садо, соб вов тэ терэл бути дэ садо тай тэ дыкхэл пала лэстэ. 16 РАЙ Дэвэл прыпхэнда манушэсти:
— Ту ґалювэх тэ ха плодуря всаворэндар рандятар дэ садо. 17 Кацик на ха рандятар, сави дэл тэ уджянэ лачимо тай врытимо, пала када со дэ дивэ, кала ту схаґа плодо латар, ту мэрэґа.
18 РАЙ Дэвэл пхэнда:
— Намишто манушэсти тэ авэ екджинэсти. Мэ терава лэсти амалэ, сар вов, саво дэла лэсти зор.
19 РАЙ Дэвэл стерда пхуятар всаворэн малятирэн зверёнэн тай всаворэн чириклен болыбнэндирэн. Тунчи Вов анда лэн манушэстэ, соб тэ удыкхэ, сар кодэва лэн акхарэла. И сар акхарда мануш кожнонэ жывотнонэ, кади и ачиля лэсти лав. 20 Кади мануш дэня лава всаворэсти цэрутности скотости, всаворэнди чирикленди, савэ дэ болыбэн, тай всаворэнди зверёнэнди.
Но Адамости на аракхяпэ амалэ, сар вов, саво дэла лэсти зор. 21 Тунчи РАЙ Дэвэл засовлярда манушэ, и покы вов сута, лиля екх лэхкиро рёбро тай затерда кодэва тхан масэґа. 22 Ребростар, саво Вов вылиля манушэстар, РАЙ Дэвэл стерда джювля и анда ла лэстэ.
23 Мануш пхэнда:
— Када кокали мурэндар кокалендар
тай мас мурэстар масэстар.
Вой авэла тэ акхарэпэ «ромни»,
пала када со сля лити ромэстар†.
24 Пала када ачявэла мануш дадэ и да тай авэна екхтханэ пэхкиряґа ромняґа, тай дуй ачена екх трупо.
25 Адамо и лэхкири ромни дуйджинэ сле нангэ, но на ладжянас.
* 2:14 Пав пур. евр. чиб «Хиддекель». † 2:23 Пав пур. евр. чиб ром — «иш», ромни — «ишша».