3
Иоанно Болдэмари терэл бути важ Дэвлэ
1 Пэ дэшупанчто бэрш, кала Тиверии сля императоро, и кала Понтии Пилато сля барэдэрэґа дэ Иудея, а Иродо сля тетрархо дэ Галилея, лэхкоро пхрал, Филиппо, сля тетрархо дэ Итурея тай дэ пхув Трахонитско, а Лисании сля тетрархо дэ Авилиния. 2 Англунэ рашаенца тунчи сле Аннас тай Каиафа. Дэ кодыя вряма бичалдо сля Лав Дэвлэхкоро дэ шуки пхув Иоанностэ, Захарияхкэрэ чявэстэ. 3 Иоанно пхирэлас пав всавири пхув паша Иордано, прыакхарэлас манушэн тэ отрисявэ бэзимастар тай тэ болдэпэ, соб Дэвэл тэ эртисарэл лэнгоро бэзимо. 4 Сар чинда англунари Исаия:
«Гласо дэ шуки пхув типисявэл:
Лачярэн дром Раести,
терэн важ Лэ чяче дромора.
5 Тхана, савэ машкар плаен, — ваздэнапэ,
а вуче плая тай цыкнэ плаёра — тэлёна,
бангэ дрома — выцырдэнапэ,
и помардэ дрома — авэна лачярдэ.
6 Тунчи всавэрэ мануша дыкхэна фирисаримо Дэвлэхкоро».
7 Иоанно пхэналас манушэнди, савэ авиле лэстэ тэ болдэпэ:
— Родо сапэнгоро! Ко пхэнда тумэнди тэ нашэ бидатар, сави пэ тумэн джял? 8 Мэк тумарэ рындуря сикавэн, со тумэ ачявдэ бэзимо, и на думисарэн: «Амаро дад исин Авраамо». Пхэнав тумэнди, со Дэвлэстэ исин зор кадэла барэндар тэ терэ чявэн Авраамости. 9 Акэ, товэр лачярдо и тала каштэнгоро корни пашлёл: кожно кашт, саво на анэл лачё барило, сщинэн и чувэн дэ яга.
10 Пхученас лэ мануша:
— Со амэнди тэ терэ?
11 Вов пхэнда лэнди:
— Кастэ исин дуй гада, отдэ екх кодэлэсти, кастэ нэнай. И кастэ исин хамо, дэ епаш кодэлэсти, кастэ нэнай.
12 Авиле тэ болдэпэ стидэмаря, савэ лэнас налогуря, тай пхучле лэстар:
— Сиклимари! Со амэнди тэ терэ?
13 Вов пхэнда лэнди:
— На лэн манушэндар будэр, сар тумэнди прыпхэндэ тэ лэн!
14 Пхученас лэ и халавдэ:
— Со амэ тэ терах?
Вов пхэнда лэнди:
— На залэн манушэндар зораґа, на дошарэн манушэн ївья и джювэн пэ ловэн, савэ потинэн тумэнди.
15 Мануша дожутярэнас тай гинисардэ пала Иоанно:
— Чи на Христосо вов исин?
16 Иоанно пхэнда всавэрэнди:
— Мэ болдав тумэн панеґа, нэ джял пала ман зорэдэр мандар, мэ на ачяв тэ розпхандэ Лэсти пундрангэ. Вов болдэла тумэн Свэнтонэ Фаноґа тай ягаґа. 17 Каштуни ґанавди дэ вастэ Лэстэ, тай Вов жужарэла див и стховэла ла дэ граждо, а кода, со ачиляпэ, спхабарэла дэ яга, савя нащи тэ мурдарэ.
18 Бут инте со пхэнэлас Иоанно, кала дэдумэлас Бахтало Лав.
19 Кала ж Иоанно дошарда Иродо, саво сля тетрархо, пала кода, со вов лиля пала пэ пхралэхкиря ромня, и пала авэр налаче рындуря, 20 тунчи Иродо додэня пэхкэрэ бэзимастэ инте кода, со чута Иоанно дэ барунэ.
Исусо болдэлпэ
21 Кала болдэнепэ всавэрэ мануша, болдэняпэ кади ж Исусо. И кала Вов мангэласпэ, оттердапэ упралимо, 22 и Свэнто Фано сджиля упрал пэ Исусо, сар ґолубо, тай сля ґласо упралимастар, саво пхэнэлас:
— Ту — Муро камло Чяво! Ту — Мури бари бахт!
Родо Исусохкоро
23 Кала Исусо ачиля тэ терэ бути важ Дэвлэ, Лэсти сля пашэ трянда бэрш. Сар думисарэнас, Вов сля Иосифохкоро Чяво. И Лэхкэрэ пхурэнца сле Илья, 24 Матфато, Левии, Мелхии, Ианнаи, Иосифо, 25 Маттафия, Амосо, Наумо, Еслии, Наггеи, 26 Маафо, Маттафия, Шымьи, Иосифо, Иодаи, 27 Иоханано, Рисаи, Зоровавели, Шэалтиило, Нирии, 28 Мелхии, Аддии, Косамо, Элмадамо, Иро, 29 Иосии, Элиезеро, Иоримо, Матфато, Левии, 30 Симеоно, Иуда, Иосифо, Ионамо, Элиакимо, 31 Мелеаи, Маинаи, Маттафаи, Нафано, Давидо, 32 Иессеи, Овидо, Боазо, Сала, Нахшоно, 33 Аминадаво, Админо, Арнии, Хецроно, Парецо, Иуда, 34 Иаково, Исаако, Авраамо, Терахо, Нахоро, 35 Серуго, Реуо, Пелего, Еверо, Шэлахо, 36 Каинано, Арпахшадо, Симо, Нои, Ламехо, 37 Мафусало, Енохо, Иаредо, Малелеило, Каинано, 38 Еносо, Сифо, Адамо, Дэвэл.