3
Адам тай Ева терэн бэзэх
1 Всаворэндар дыконэндар зверёнэндар, савэн стерда РАЙ Дэвэл, хрантэдэр всаворэндар сля сап. Вов пхучля джювля:
— Чяче ли пхэнда Дэвэл: «На хан всаворэндар рандендар дэ садо"?
2 Джювли пхэнда сапэсти:
— Амэ ґалювах тэ ха плодуря рандэндар дэ садо. 3 Нэ Дэвэл пхэнда: «На хан плодуря рандятар, саво помашкар дэ садо. Тай на лэнпэ лэндэ, соб тэ на мэрэ тумэнди».
4 — Нат, тумэ на мэрэна, — пхэнда сап джювляти. 5 — Дэвэл джянэл, со кала тумэ схана лэн, тумарэ якха оттерэнапэ тай тумэ ачена, сар дэвла, савэ джянэн лачимо тай врытимо.
6 Тунчи джювли удыкхля, со плодо рандятар сля лачё дэ хама тай мишто тэ дыкхэ пэ лэстэ. Джювли кади ж закамля плодо рандятар, пала када со вов дэлас годи. Вой лиля екх плодо тай схаля. Тунчи дэня плодо и ромэсти, саво сля лаґа, и вов халас лэ. 7 Лэндэ дуендэ якха оттердэпэ, тай вонэ полиле, со нангэ. Тунчи вонэ ссювдэ листонэндар инжыростар їда тай ушаравдэ пэхкиро нангимо.
8 Бельвеляґа, кала ачиля шылалэдэр тай пхурда балвалёры, вонэ ушундэ, сар РАЙ Дэвэл пхирэл пав садо. Адамо и лэхкири ромни гаравдэпэ РАЕСТАР Дэвлэстар машкар ранден дэ садо. 9 Нэ РАЙ Дэвэл акхарда Адамо:
— Тев ту?
10 Адамо пхэнда:
— Мэ шундом Тут дэ садо тай пэрэдарынём, пала када со мэ нанго. Акэ мэ и гаравдомпэ.
11 РАЙ Дэвэл пхучля:
— Ко пхэнда тути, со ту нанго?Ту халян плодуря рандятар, савэстар Мэ пхэндом тути тэ на ха?
12 Адамо пхэнда:
— Джювли, савя Ту дэнян манди, соб вой тэ авэл манца, — када вой дэня манди плодо колатар рандятар, тай мэ схалём лэ.
13 Тунчи РАЙ Дэвэл пхэнда джювляти:
— Со жэ ту стердан?
Джювли пхэнда:
— Сап хохавда ман, акэ мэ и халём.
14 Тунчи РАЙ Дэвэл пхэнда сапэсти:
— Пала кода, со ту стердан када,
дав мрая тут будэр всаворэстар скотостар
тай всаворэн диконэн зверёнэн!
Ту авэґа тэ пхирэ пэ води,
ту авэґа тэ ха прахо
дэ всаворэ дивэса тирэ джювима.
15 Мэ тховава холи
помашкар тут и джювля
и помашкар тирэ чяворэн и латирэн чяворэн:
вов авэла тэ марэ тут дэ шэрэ,
а ту авэґа тэ дандавэ лэ дэ талпа.
16 А джювляти Вов пхэнда:
— Мэ терава, со тути авэла грыжа,
кала ту авэґа пхари
тай кала авэґа тэ бэянэ чяворэн.
Ту закамэґа тэ рицарэ ромэ дэ вастэн,
ай вов авэла хулай понад тут.
17 Адамости жэ Вов пхэнда:
— Кади сар ту шундан джювля тай схалян плодо рандятар,
пала савя Мэ прыпхэндом тути: «На ха лэстар»,
дав мрая пала тут пхув:
дэ пхари бути ту авэґа тэ ха латар
дэ всаворэ дивэ тирэ джювима.
18 Вой выбарярэла тути всаворэ пусанэ чяря,
ту авэґа тэ ха малятири чярь.
19 Дэ пытия авэла тиро муй, кала ту авэґа тэ затерэ тиро мандро,
дыколэ сар на рисявэґа дэ пхув,
савятар тут лиле.
Ту — прахо,
и дэ прахо ту рисявэґа.
20 Адамо акхарда пэхкиря ромня Ева*, пала када со вой ачиля дэй важ всаворэ, ко джювэлас.
21 РАЙ Дэвэл стерда лэнди їда г равлестар тай урявда дэ лэн Адамо и лэхкиря ромня. 22 Тунчи РАЙ Дэвэл пхэнда:
— Мануш уджянгля лачимо тай врытимо тай кана ачиля, сар екх Амэндар. Нащи, соб вов процырдыня васт тай тэ чинэл плодо рандятар, сави анэл джювимо, тэ схал лэ тай ачиля тэ джювэ вечно.
23 РАЙ Дэвэл вытрадыня лэ садостар Эдэм, соб вов тэ терэл бути пэ пхув, савятар лэ лиле. 24 Вов вытрадыня манушэ тай тховда пэ востоко садостар Эдэм херувимонэн и бари чюри, сави пхаболас и марэлас дэ всаворэ рига, соб тэ фирисарэ дром, саво лиджял рандятэ, сави дэл джювимо.
* 3:20 Пав пур. евр. чиб «Хавва» (Ева) поджило пэ пур. евр. лав «хай» (джювимо).